ananddey/assamese-wiki-corpus huggingface dataset:
সাক্ষৰতাৰ হাৰ অনুযায়ী ভাৰতৰ ৰাজ্য আৰু কেন্দ্ৰীয় শাসিত অঞ্চলসমূহৰ তালিকা

alt=|
alt=|
ভাৰতৰ বিভিন্ন প্ৰান্তত সাক্ষৰতাৰ হাৰ অসমান। তলৰ তালিকাখনত ২০১১ আৰু ২০০১ চনৰ জনগণনা অনুযায়ী সাক্ষৰতাৰ হাৰ, সকলো মিলাই, পুৰুষ আৰু মহিলাৰ বাবে দেখুৱা হৈছে। তদুপৰি দশকত পৰিলক্ষিত সাল-সলনি উল্লেখ কৰা হৈছে। ২০১১ৰ জনগণনা অনুযায়ী কেৰালা এই তালিকাৰ শীৰ্ষত- সমগ্ৰ জনসংখ্যা আৰু মহিলাৰ মাজত। পুৰুষৰ ক্ষেত্ৰত পুডুচেৰী শীৰ্ষত। সকলো মিলাই আৰু পুৰুষৰ ক্ষেত্ৰত বিহাৰ সৰ্বনিম্ন আৰু পুৰুষৰ ক্ষেত্ৰত ৰাজস্থান সৰ্বনিম্ন। | 73.19 | 14.56
-
5|গোৱা| 87.40 | 82.01 | 5.39
-
6| দমন আৰু দিউ | 87.07 | 78.18 | 8.89
-
7| পুডুছেৰী | 86.55 | 81.24 | 5.31
-
8| চণ্ডীগড় | 86.43 | 81.94 | 4.49
-
9| দিল্লী | 86.34 | 81.67 | 4.67
-
10| আন্দামান আৰু নিকোবৰ দ্বীপপুঞ্জ | 86.27 | 81.30 | 4.97
-
11| হিমাচল প্ৰদেশ | 83.78 | 76.48 | 7.30
-
12| মহাৰাষ্ট্ৰ | 82.91 | 76.88 | 6.03
-
13| ছিক্কিম | 82.20 | 68.81 | 13.39
-
14| তামিলনাডু | 80.33 | 73.45 | 6.88
-
15| নাগালেণ্ড | 80.11 | 66.59 | 13.52
-
16| মণিপুৰ | 79.85 | 69.93 | 9.92
-
17| উত্তৰাখণ্ড | 79.63 | 71.62 | 8.01
-
18| গুজৰাট | 79.31 | 69.14 | 10.17
-
19| দাদৰা আৰু নগৰ হাভেলী | 77.65 | 57.63 | 20.02
-
20| পশ্চিমবঙ্গ | 77.08 | 68.64 | 8.44
-
21| পঞ্জাব | 76.68 | 69.65 | 7.03
-
22| হাৰিয়ানা | 76.64 | 67.91 | 8.73
-
23| কৰ্ণাটক | 75.60 | 66.64 | 8.96
-
24| মেঘালয় | 75.48 | 62.56 | 12.92
-
25| ওড়িশা | 73.45 | 63.08 | 10.37
-
26| অসম | 73.18 | 63.25 | 9.93
-
27| ছত্তীছগঢ় | 71.04 | 64.66 | 6.38
-
28| মধ্য প্ৰদেশ | 70.63 | 63.74 | 6.89
-
29| উত্তৰ প্ৰদেশ | 69.72 | 56.27 | 13.45
-
30| জম্মু আৰু কাশ্মীৰ | 68.74 | 55.52 | 13.22
-
31| ঝাড়খণ্ড | 67.63 | 53.56 | 14.07
-
32
অন্ধ্ৰপ্ৰদেশ
67.35 | -- | --
-
33| ৰাজস্থান | 67.06 | 60.41 | 6.65
-
34| অৰুণাচল প্ৰদেশ | 66.95 | 54.34 | 12.61
-
35| তেলঙ্গানা | 66.5 | 65.8 | 0.7
-
36|বিহাৰ| 63.82 | 48 | 15.82
}

টোকা

In September 2014, the State Government of Tripura claimed that the state has surpassed Kerala as the most literate state in India, with a literacy rate of 97.65%.[4][5]
As per a government report dated May 2014 (based on the 2011 census data), literacy rate of Andhra Pradesh is 67.4%.[6]
Census 2011 data was calculated for unified Andhra Pradesh. As per Times of India report which quoted the literacy rates of Telangana as 68.5%.[7]

উদ্ধৃতি

*
শ্ৰেণী:ভাৰত সম্পৰ্কীয় তালিকা
ফেইচবুক

ফেইচবুক এক চচিয়েল নেটৱৰ্কিং সেৱা আৰু ৱেবচাইট। ইয়াক ফেইচবুক ইনকৰ্পৰেটেড, নামৰ ব্যক্তিগত কোম্পানীয়ে ২০০৪ চনত ইণ্টাৰনেটৰ জৰিয়তে প্ৰচলন কৰিছিল। জুলাই ২০১৩ৰ তথ্য অনুসৰি ১.১৫ বিলিয়নৰো (১১৫ কোটি) অধিক ব্যৱহাৰকাৰীয়ে সক্ৰিয়ভাৱে ফেইচবুক ব্যৱহাৰ কৰে। ইয়াক ব্যৱহাৰ কৰিবলৈ সদস্যভুক্ত হোৱা প্ৰয়োজন, ৱেবচাইটটোত এটা বিনামূলীয়া একাউণ্ট খুলি ল'ব লাগে। সদস্য সকলে ইয়াত নিজৰ "প্ৰফাইল"ত নিজৰ নাম-ঠিকনা, শিক্ষাগত অৰ্হতা, চাকৰি বা পেচা আদি (ঐচ্ছিকভাবে) প্ৰকাশ কৰাৰ উপৰিও 'ন'টচ' (ফেইচবুকৰ সীমিত সুবিধা থকা ব্যক্তিগত 'ব্লগ'), তড়িৎ যোগাযোগ বা "মেচেজিং", যুটীয়াভাৱে ব্যৱহাৰ কৰিব পৰা আলোচনা সমাজ বা ফেইচবুক গ্ৰুপ, ফটো প্ৰকাশ বা ষ্ট'ৰ কৰিব পৰা আদি বিভিন্ন (বিনামূলীয়া) সেৱা লাভ কৰে। শেহতীয়াকৈ ইয়াত 'ফেইচবুক পেজ' বুলি গ্ৰুপৰ নিচিনাই সা-সুবিধা থকা বিনামূলীয়া ৱেবচাইট সেৱা, প্ৰগ্ৰেমাৰ সকলে প্ৰগ্ৰেমিঙৰ সহায়ত ইয়াৰ সেৱাসমূহ যেনে লগ-ইন, 'টিকাৰ', 'ৱাল' আদি সুবিধাক ব্যৱহাৰ কৰিব পৰাকৈ ইয়াৰ 'গ্ৰাফ' 'এ পি আই' (API = Application Programming Interface) আদি সংযোগ কৰা হৈছে। আমেৰিকাৰ কিছুমান বিশ্ববিদ্যালয়ত নবাগত সকলে ইজনে সিজনক চিনি পোৱাত সহায় হ'বলৈ 'ফেইচবুক' বুলি এটা নিজা ইণ্টাৰনেট "ডাইৰেক্টৰী চাৰ্ভিছ" (ৱেবচাইট) ব্যৱহাৰ কৰি তেওঁলোকৰ বিতং তথ্য প্ৰকাশ কৰাৰ ব্যৱস্থা কৰে। ইয়াৰ পৰাই ফেইচবুক নামটো লোৱা হৈছে।
ফেইচবুকৰ স্থাপন কৰ্তা হৈছে মাৰ্ক জুকাৰবাৰ্গ আৰু তেওঁৰ সহপাঠী এডুৱাৰ্ড’ চাভেৰিন, ডাষ্টিন মস্কভাইট আৰু ক্ৰিছ হিউজেছ।

]]

ভাষা

ফেচবুক ১১২টা ভাষাত উপলব্ধ। ভাষাবিলাকৰ হ'ল - আফ্ৰিকান, আলবেনিয়ান, আমহাৰিক, আৰবী, আৰ্মেনিয়ান, অসমীয়া, আজাৰবাইজানী, বাস্ক, বেলাৰুছিয়ান, বাংলা, বছনিয়ান, ব্ৰেটন, বুলগেৰিয়ান, বাৰ্মিজ, কাটালান, চেবুয়ানো, কৰ্চিকান, ক্ৰ'ৱেচিয়ান, চেক, ডেনিছ, ডাচ, ডাচ (বেলজিয়াম), ইংৰাজী (ইউ কে ), ইংৰাজী (আমেৰিকা), ইংৰাজী (উলটি), এস্পেৰেণ্টো, ইষ্টোনিয়ান, ফেৰ’ইজ, ফিলিপাইনছ, ফিনিছ, ফৰাচী (কানাডা), ফৰাচী (ফ্ৰান্স), ফ্ৰিজিয়ান, ফুলা, গালিচিয়ান, জৰ্জিয়ান, জাৰ্মান, গ্ৰীক, গুয়াৰানি, গুজৰাটী, হাইটিিয়ান ক্ৰিয়েল, হাউছা, হিব্ৰু, হিন্দী, হাংগেৰিয়ান, আইচলেণ্ডিক, ইণ্ডোনেছিয়ান, আইৰিছ, ইতালীয়, জাপানী, জাপানী (কানছাই), জাভানিজ, কন্নড়, কাজাখ, খ্মেৰ, কিনিয়াৰৱাণ্ডা, কোৰিয়ান, কুৰ্মানী (কুৰ্মানজী), কিৰ্গিজ, লাও, লাটভিয়ান, লিথুৱেনিয়ান, মেচিডোনিয়ান, মালাগাছি, মালয়, মালয়ালম, মাল্টীজ, মাৰাঠী, মংগোলীয়, নেপালী, নৰৱেজিয়ান (bokmal), নৰৱেজিয়ান (nynorsk), ওড়িয়া, পাষ্টো, পাৰ্চী, পোলিছ, পৰ্তুগীজ (ব্ৰাজিল), পৰ্তুগীজ (পৰ্তুগাল), পঞ্জাবী, ৰোমানিয়ান, ৰাছিয়ান, ছাৰ্ডিনিয়ান, ছাৰ্বিয়ান, শোনা, চিলেসিয়ান, সৰলীকৃত চীনা (চীন), সিংহল, শ্লোভাক, স্লোভেনিয়ান, সোমালি, সোৰানি কুৰ্দি, স্পেনীছ, স্পেনীছ (স্পেইন), স্বাহিলী, চুইডিছ, চিৰিয়াক, তাজিক, তামাজিট, তামিল, টাটাৰ, তেলুগু, টেটুন, থাই, পৰম্পৰাগত চীনা (হংকং), পৰম্পৰাগত চীনা (টাইৱান), তুৰ্কী, ইউক্ৰেইনীয়, উৰ্দু, উজবেক, ভিয়েটনামী, ৱেলছ আৰু জাজা।

তথ্যসূত্ৰ

বাহ্যিক সংযোগ

শ্ৰেণী:চচিয়েল নেটৱৰ্ক
শ্ৰেণী:ৱেবছাইট
শ্ৰেণী:ইণ্টাৰনেট
শ্ৰেণী:পোখালি
ঈশা বসন্ত যোশী

ইছা বসন্ত যোশী এগৰাকী ভাৰতীয় প্ৰশাসনিক সেৱাৰ বিষয়া আৰু কবি। তেওঁ এশা যোশী নাম লৈ নিজৰ গ্ৰন্থসমূহ প্ৰকাশ কৰিছিল। তেওঁ ভাৰতৰ লক্ষ্ণৌৰ লা মাৰ্টিনিয়েৰ গাৰ্লছ হাইস্কুলৰ "বেষ্টন অৱ দ্য ব্ৰিটিছ" স্কুলত গ্ৰহণ কৰা প্ৰথমগৰাকী ভাৰতীয়। তেওঁ ব্ৰিটিছ ভাৰতৰ প্ৰথম মহিলা ভাৰতীয় প্ৰশাসনিক সেৱা বিষয়া।

প্ৰাথমিক জীৱন আৰু শিক্ষা

১৯০৮ চনৰ ৩১ ডিচেম্বৰত জন্মগ্ৰহণ কৰা জোছিয়ে লক্ষ্ণৌৰ লা মাৰ্টিনেৰ গাৰ্লছ হাইস্কুলত পঢ়াৰ পিছত ইছাবেলা থ'বাৰ্ন কলেজ আৰু লক্ষ্ণৌ বিশ্ববিদ্যালয়লৈ যায় আৰু তাৰ পৰাই তেওঁ কলাত স্নাতকোত্তৰ ডিগ্ৰী লাভ কৰে। ব্ৰিটেইনত উচ্চ শিক্ষা গ্ৰহণ কৰে আৰু তাৰ পিছত তেওঁ ভাৰতীয় প্ৰশাসনিক সেৱাৰ অংশ হয়।

কেৰিয়াৰ

তেওঁ স্বতন্ত্ৰ ভাৰতৰ প্ৰথম মহিলা আই এ এছ বিষয়া

মিটাৰৰ পৰিসৰ আৰু "বহল নাৰীবাদী মিছন"ৰ বাবে তেওঁৰ কবিতাক কেইবাটাও উৎসৰ পৰা প্ৰশংসা কৰা হৈছিল। ২০১৬ চনত এগৰাকী ভতিজীয়ে কেইবাবছৰ আগতে তেওঁৰ মৃত্যু হোৱা বুলি জনাইছিল।

তথ্যসূত্ৰ

শ্ৰেণী:ভাৰতীয় মহিলা গল্পলেখক
শ্ৰেণী:ভাৰতীয় মহিলা কবি
বীৰঝৰা কন্যা মহাবিদ্যালয়, বঙাইগাঁও

বীৰঝৰা কন্যা মহাবিদ্যালয় হৈছে ভাৰতৰ উত্তৰ-পূৰ্বাঞ্চল অসমৰ বঙাইগাঁও জিলাৰ মহিলাৰ উচ্চ শিক্ষানুষ্ঠান আৰু কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয় (KKSHOU)ৰ অধীনত সকলোৰে বাবে মুকলি অধ্যয়ন কেন্দ্ৰ। নামনি অসমৰ এক গুৰুত্বপূৰ্ণ বাণিজ্যিক চহৰ বঙাইগাঁও চহৰৰ মাজমজিয়াত অৱস্থিত এই মহাবিদ্যালয়খনে শিক্ষাৰ্থীৰ সৰ্বাংগীন উন্নয়নৰ বাবে এক অনন্য আৰু আদৰ্শ শৈক্ষিক পৰিৱেশৰ সৃষ্টি কৰিছে।

ইতিহাস

১৯৯৩ চনত বীৰঝৰা কন্যা মহাবিদ্যালয় প্ৰতিষ্ঠা কৰা হয়। ৫০ গৰাকী ছাত্ৰ-ছাত্ৰী আৰু ৭ গৰাকী শিক্ষকৰ সৈতে যাত্ৰা আৰম্ভ কৰা মহাবিদ্যালয়খনে আজি এক ইনষ্টিটিউট ডু এক্সেলেন্সলৈ গঢ় লৈ উঠিছে। আৰম্ভণিৰে পৰাই এই প্ৰতিষ্ঠানটোৱে ৰাষ্ট্ৰৰ জ্ঞান আৰু প্ৰজ্ঞাৰ ক্ষেত্ৰত নতুন প্ৰভাতৰ সূচনা কৰিবলৈ অশেষ প্ৰচেষ্টা চলাই আহিছে।

পাঠ্যক্ৰম

বৰ্তমান মহাবিদ্যালয়খনে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ অধীনত BBA, BMC, DLEd. আদি বিভিন্ন পাঠ্যক্ৰমৰ লগতে ক্ৰমে AHSEC আৰু গুৱাহাটী বিশ্ববিদ্যালয়ৰ অধীনত উচ্চতৰ মাধ্যমিক আৰু ডিগ্ৰী (কলা) আৰু স্নাতক (ডিগ্ৰী) পাঠ্যক্ৰম অধ্যয়ন কেন্দ্ৰ হিচাপে আগবঢ়ায়।

বিষয়সমূহ:
অৰ্থনীতি
ইতিহাস
শিক্ষা
ৰাজনীতি বিজ্ঞান
পৰিসংখ্যা
গণিত
ঐচ্ছিক অসমীয়া
তৰ্কশাস্ত্ৰ আৰু দৰ্শন

তথ্যসূত্ৰ

শ্ৰেণী:নাৰী শিক্ষা
শ্ৰেণী:শিক্ষা
শ্ৰেণী:অসম
শ্ৰেণী:অসমৰ মহাবিদ্যালয়
শ্ৰেণী:বঙাইগাঁও জিলা
মাতৃকা

মাতৃকা অৰ্থাৎ দৈৱিক মাতৃসকল হৈছে কেইবাগৰাকী মাতৃৰূপী দেৱী আৰু হিন্দু ধৰ্মত তেওঁলোকক সদায়েই একেলগে উপস্থাপন কৰা হয়। তেওঁলোক আদি পৰাশক্তিৰে বিভিন্ন স্বৰূপ। তেওঁলোক হৈছে দেৱতাসকলৰ শক্তিৰ বিমূৰ্ত ৰূপ। ব্ৰহ্মাণীৰ উৎপত্তি ব্ৰহ্মাৰ পৰা। একেদৰে বৈষ্ণৱী বিষ্ণুৰ পৰা। মহেশ্বৰী শিৱৰ পৰা, ইন্দ্ৰাণী ইন্দ্ৰৰ পৰা, কৌমাৰী স্কন্দ অৰ্থাৎ কাৰ্ত্তিকৰ পৰা, বৰাহী বৰাহৰ পৰা আৰু চামুণ্ডা দেৱীৰ পৰা উৎপন্ন। ইয়াৰ উপৰিও আন দুগৰাকী মাতৃকা হৈছে নৰসিংহী আৰু বিনায়কী।

মাতৃকাসকলক প্ৰায়েই সাতগৰাকীৰ গোট বা সপ্তমাতৃকা হিচাপে উপস্থাপন কৰা দেখা পোৱা যায়। অষ্টমাতৃকা বা আঠগৰাকী দেৱীৰ গোট হিচাপেও তেওঁলোকক চিত্ৰায়িত কৰা হয়। দক্ষিণ ভাৰতত মূলতঃ সপ্তমাতৃকাৰ উপাসনা বিৰাজমান হোৱাৰ বিপৰীতে নেপালৰ লগতে আনবোৰ ঠাইত অষ্টমাতৃকাৰ পূজা দেখা যায়।

হিন্দু ধৰ্মৰ দেৱীপূজা কৰা পন্থা অৰ্থাৎ তন্ত্ৰত মাতৃকাসকলৰ অপৰিসীম গুৰুত্ব আছে। শাক্ত পন্থাত তেওঁলোকক দানৱৰ সৈতে হোৱা যুঁজসমূহত পৰম শাক্ত দেৱীক সহযোগ কৰাৰ কথা কোৱা হয়। কোনো কোনো পণ্ডিতে মাতৃকাসকলক শৈৱ পন্থাৰ দেৱী বুলিও মত প্ৰকাশ কৰে। সমৰ দেৱতা স্কন্দ (মুৰুগান) বা কাৰ্ত্তিকৰ পূজাৰ সৈতেও তেওঁলোকৰ সম্পৰ্ক দেখা যায়। প্ৰাচীনতম সূত্ৰসমূহত মাতৃকাসকলক অশুভ আৰু ভয়ংকৰ হিচাপে বৰ্ণনা কৰা হৈছে। তেওঁলোক ভয়লগা দেৱী, শিশু হৰণকাৰী তথা ভক্ষণকাৰী বা অন্য অৰ্থত শিশুকালৰ ফোঁহা, জ্বৰ, ক্ষুধাপীড়ণ আৰু ৰোগসমূহৰ কাৰক। প্ৰাপ্তবয়স্ক অৱস্থা প্ৰাপ্ত হোৱাৰ পূৰ্বেই বহু শিশুৰ প্ৰাণ কাঢ়ি নিয়া এই ৰোগসমূহৰ নিবাৰণৰ হকে তেওঁলোকৰ উপাসনা কৰা হয়। পৰৱৰ্তী কালৰ আখ্যানসমূহত মাতৃকাসকলে ৰক্ষাকৰ্তা দেৱীৰ ভূমিকা পালন কৰিবলৈ লয় যদিও তেওঁলোকৰ অশুভ চাৰিত্ৰিক বৈশিষ্ট্য অটুট থাকে। এনেদৰে তেওঁলোকে প্ৰকৃতিৰ সৃষ্টিশীল আৰু ধ্বংসকাৰী দুয়োটা চৰিত্ৰকে প্ৰতিফলিত কৰে।

বৰাহমিহিৰৰ বৃহৎ সংহিতাত কোৱা হৈছে যে মাতৃকাসকলক তেওঁলোকৰ নামানুসাৰে হিন্দুসকলৰ প্ৰধান দেৱতাসমূহৰ সৈতেহে পূৰ্ণ ৰূপ হিচাপে গণ্য কৰিব লাগে। তেওঁলোক অৰ্ধাংগিণী বা শক্তি হিচাপে এই দেৱতাসকলৰ সৈতে জড়িত হৈ আছে। ঋকবেদত সোমৰস প্ৰস্তুতকৰণ প্ৰক্ৰিয়াটো নিয়ন্ত্ৰণ কৰা সাতগৰাকী মাতৃৰ উল্লেখ আছে যদিও মহাভাৰততহে ইয়াৰ স্পষ্ট বৰ্ণনা পোৱা যায়।

পঞ্চম শতিকালৈ এই দেৱীসকল তান্ত্ৰিক দেৱী হিচাপে কঠোৰপন্থী হিন্দুধৰ্মৰ মাজত সোমাই পৰে।

তথ্য সংগ্ৰহ

শ্ৰেণী:হিন্দু দেৱী
শ্ৰেণী:হিন্দু কিংবদন্তি
ৰাক্ষসৰ লগত যুদ্ধ

৭ অধ্যায়

ৰাক্ষসৰ লগত যুদ্ধ

ঝুমুৰি

ৰামে লক্ষ্মণক চাই ।

বোলন্ত দেখিয়ো ভাই ॥১

চৌধয় ৰাক্ষস আসে ।

যুঝিবাক অভিলাষে ॥২

সীতাক ৰাখিবি তই ।

ৰাক্ষসক যুজোঁ মই ॥৩

এতিক্ষণে ঘোৰ শৰে ।

মাৰি পেশোঁ যমঘৰে ॥৪

এহি বুলি আদেশিল ।

জানকীক ৰক্ষা দিল ॥৫

কৱচে ঢাকিল তনু ।

সুৱৰ্ণে ৰচিত ধনু ॥৬

হাতে দিব্য শৰ লৈলা ।

ৰামে আগবাঢ়ি গৈলা ॥৭

ৰাক্ষসক ভগৱন্ত ।

সম্বুধিয়া বুলিলন্ত ॥৮

দশৰথ সুতৰাম ।

জানিবি আমাৰ নাম ॥৯

পিতৃৰ আজ্ঞাক ধৰি ।

নিজ থান পৰিহৰি ॥১০

তাপসৰ ধৰি বেশ ।

আসি ভৈলোঁ বন দেশ ॥১১

আমাসাক কি কাৰণে ?

খেদিয়া আসস বনে ॥১২

কিসক লাগস খেদ ।

যেবে নোহে কন্ধ ছেদ ॥১৩

তাৱে পৰিবৰ্ত্তি চল ।

নুহি তেবে পাইবি ফল ॥১৪

শুনিয়া ৰাক্ষস ঝাক ।

ৰাঘৱক বোলে বাক ॥১৫

আপুনহি মৰিবাক ।

আমাসাক দিলি ডাক ॥১৬

জান তোক পাইলে যমে ।

খৰ মহাবীৰ সমে ॥১৭

বিৰোধ সঞ্চিলি কিক ।

তোহোক আছোক ধিক ॥১৮

শূৰ্পনখা নাক কাণ ।

কাটি তযু বিদ্যমান ॥১৯

কেনে মন্দ কৰ্ম্ম কৈলি ।

আপুনি ত্ৰিশূল লৈলি ॥২০

খৰ প্ৰভু পাঞ্চিলেক ।

তোক আজি দিবোঁ সেক ॥২১

আমি চৌধ বীৰবৰ ।

তই আছ একেশ্বৰ ॥২২

আজি আমি থৈবোঁ যশ ।

ইন্দ্ৰত শৰণ লস ॥২৩

তথাপি এৰাণ নাই ।

খেদিয়,মাৰিবোঁ যাই ॥২৪

দুৰ্ঘোৰ সঙ্কট বনে ।

তোক ৰাখে কোন জনে ॥২৫

বেঢ়ি বোলে থাক থাক ।

দিলেক অস্ত্ৰৰ ঝাক ॥২৬

মুষল শকতি শৰ ।

আৰো গদা মুদ্গৰ ॥২৭

চৌধ জনে মাৰে আসি ।

দেখি ৰামে তুলি হাসি ॥২৮

ধনুৰ্গুণ মাজিলন্ত ।

প্ৰভু দেৱ ভগৱন্ত ॥২৯

ৰাক্ষসৰ অস্ত্ৰ ঝাক ।

অৱলেপ কৰি তাক ॥৩০

হাঁসিয়া হানিলা শৰ ।

ছেদিলন্ত নিৰন্তৰ ॥৩১

নিজ অস্ত্ৰ ভৈল ছন্ন ।

দেখি বীৰ চৌধজন ॥৩২

ৰাঘৱক ক্ৰোধ কৰি ।

চতুৰ্দ্দিশে শূল ধৰি ॥৩৩

বাঘ যেন ৰুষিলেক ।

চাৰি পাশে বেঢ়িলেক ॥৩৪

মাৰোঁ মাৰোঁ ৰাম তোক ।

দেখ গৈয়া যম লোক ॥৩৫

ৰাঘৱক এহি বুলি ।

হানিলেক শূল তুলি ॥৩৬

হানি ৰামে চৌধ শৰ ।

শূল ছেদি ৰাক্ষসৰ ॥৩৭

থাক থাক বুলি মাতি ।

ৰাক্ষসক খেদি যান্তি ॥৩৮

ত্ৰৈলোক্যৰ নাথ ৰাম ।

মহাক্ৰোধে বহে ঘাম ॥৩৯

শিলীমুখ চৌধ পাটে ।

প্ৰহাৰ কৰিলা ঝাণ্টে ॥৪০

হৃদয়ত ফুটি গৈল ।

পিঠি পাচে বাজ ভৈল ॥৪১

দেখ নেদেখ বেগে ।

পৃথিবীত সেহি ছেগে ॥৪২

পাতালক গৈল বই ।

তৈত ন থাকিল বই ॥৪৩

নাগৰ লোকক গৈল ।

পৰিবৰ্ত্তি আসি ভৈল ॥৪৪

দশো দিশ পৰকাশি ।

ৰামক নমিল আসি ॥৪৫

তূণত পশিলা পাচে ।

দেৱগণ দেখি আছে ॥৪৬

চৌধয় ৰাক্ষস মাৰি ।

পানে গিৰি চিত কৰি ॥৪৭

ধৰণীত পৰি বৈল ।

ভূমি কম্পি কম্পি গৈল ॥৪৮

শুনিয়োক সভাসদ ।

ৰামৰ চৰিত্ৰ পদ ॥৪৯

পাপৰ সাক্ষাতে যম ।

শুনিয়োক মনোৰম ॥৫০

ইসে ধৰ্ম্ম অনুপাম ।

জানি শুনা অবিশ্ৰাম ॥৫১

পোৰোক পাপৰ দাম ।

ডাকি বোলা ৰাম ৰাম ॥৫২
ৱিকি এডুকেশ্যন ফাউণ্ডেশ্যন

ৱিকি এডুকেশ্যন ফাউণ্ডেশ্যন ; কেতিয়াবা চমুকৈ কোৱা হয় ) হৈছে চান ফ্ৰান্সিস্ক, কেলেফোৰ্নিয়াত অৱস্থিত এক অনালাভকাৰী প্ৰতিষ্ঠান। ই ৱিকিপিডিয়া শিক্ষা কাৰ্যসূচী চলায়, যাক কানাডা আৰু আমেৰিকা যুক্তৰাষ্ট্ৰৰ শিক্ষাবিদসকলে পাঠ্যক্ৰমৰ কামত ৱিকিপিডিয়াত একত্ৰীকৰণৰ পৃষ্ঠপোষকতা কৰে।

ইতিহাস

ৱিকিমিডিয়া ফাউণ্ডেশ্যন ২০১০ চনত ৱিকিমিডিয়া এডুকেশ্যন ফাউণ্ডেশ্যন কাৰ্যসূচী আৰম্ভ কৰিছিল। ২০১৩ চনত অন্তৰ্ভুক্ত ৱিকি এডুকেশ্যন ফাউণ্ডেশ্যন, শিক্ষা কাৰ্যসূচী "অধিক মনোনিবেশ আৰু বিশেষ সমৰ্থন" প্ৰদান কৰিবলৈ আৰু "ৱিকিমিডিয়াৰ সৈতে সম্পৰ্কিত শৈক্ষিক গৱেষণা আৰু শিক্ষাদানৰ উদগনি ৰখাৰ বাবে অতিৰিক্ত কাৰ্যসূচী বিকশিত কৰাৰ বাবে ২০১২ চনত ৱিকিমিডিয়া ফাউণ্ডেশ্যন আৰম্ভ কৰা এক প্ৰক্ৰিয়া।

২০১৪ চনৰ ফেব্ৰুৱাৰী মাহত, ৱিকিমিডিয়া ফাউণ্ডেশ্যন (WMF) আৰু ৱিকি এডুকেশ্যন ফাউণ্ডেশ্যনে ফ্ৰেংক চুলেনবাৰ্গক (Frank Schulenburg) নিয়ন্ত্ৰণ কৰাৰ কথা ঘোষণা কৰে, যিয়ে পূৰ্বতে WMF-ত কাৰ্যসূচীৰ জ্যেষ্ঠ পৰিচালক তথা সংগঠনটোৰ প্ৰথম কাৰ্যবাহী পৰিচালক হিচাপে কাৰ্যনিৰ্বাহ কৰিছিল।

নেতৃত্ব

চুলেনবাৰ্গে ২০১৪ চনৰ ফেব্ৰুৱাৰী মাহৰ পৰা কাৰ্যবাহী পৰিচালক হিচাপে কাৰ্যনিৰ্বাহ কৰি আছে। ডিয়েনা ষ্ট্ৰাচমেন ইয়াৰ পৰিচালক ব'ৰ্ডৰ প্ৰধান।

তথ্য সংগ্ৰহ

বাহ্যিক সংযোগ

Wiki Education Foundation at Meta-Wiki
Wikipedia Education Program, Diversifying Economic Quality: A Wiki for Instructors and Departments
Experiences and Perspectives of Wikipedia Use in Higher Education (PDF), Universitat Oberta de Catalunya (UOC)
"Editing Wikipedia Entries Is Becoming A Class Assignment In Colleges Across The U.S."
"Wikis and Wikipedia as a teaching tool: Five years later" , by Piotr Konieczny, (user:Piotrus), First Monday, September 3, 2012 (a detailed article about the project)

শ্ৰেণী:অব্যৱসায়িক সংস্থা
শ্ৰেণী:ৱিকিপিডিয়া
অসমীয়া মাটিৰ জোখ-মাখ

অসমত মাটিৰ জোখ-মাখৰ এক অনন্য পৰম্পৰাগত পদ্ধতি আছে যি বিঘা, কঠা, লেচা আদি এককৰ ওপৰত প্ৰতিষ্ঠিত। এই পদ্ধতিটো ব্ৰিটিছ যুগৰ পৰা প্ৰচলিত হৈ আহিছে আৰু আজিও অসমৰ গ্ৰাম্য অঞ্চলত ব্যাপকভাৱে ব্যৱহাৰ কৰা হয়।

ঐতিহাসিক পটভূমি

অসমত মাটি জোখাৰ পদ্ধতিটো মূলতঃ আহোম ৰাজত্বকালৰ পৰা আৰম্ভ হৈছিল। ব্ৰিটিছ শাসনকালত ইয়াক প্ৰমাণিক ৰূপ দিয়া হয়। পৰম্পৰাগতভাৱে মাটি জুখিবলৈ বাঁহৰ নল (প্ৰায় ১২ ফুট) ব্যৱহাৰ কৰা হৈছিল।

প্ৰধান এককসমূহ

মৌলিক একক

নল: ১২ ফুট (জোখাৰ বাবে ব্যৱহৃত হোৱা বাঁহৰ দণ্ড)
লেচা: ১৪৪ বৰ্গফুট (১২ ফুট × ১২ ফুট)
কঠা: ২০ লেচা (২,৮৮০ বৰ্গফুট)
বিঘা: ৫ কঠা (১৪,৪০০ বৰ্গফুট)
পূৰা: ৪ বিঘা (৫৭,৬০০ বৰ্গফুট)

ৰূপান্তৰ সূত্ৰ

+
একক
বৰ্গফুট
বৰ্গমিটাৰ
১ লেচা
১৪৪
১৩.৩৭৮
১ কঠা
২,৮৮০ 
২৬৭.৫৬
১ বিঘা
১৪,৪০০ 
১,৩৩৭.৮
১ বিঘা
৫৭,৬০০
৫,৩৫১.২

অসমত মাটি জোখাৰ পদ্ধতি

অসমত মাটি জুখোতে সাধাৰণতে তিনিটা পদ্ধতি অনুসৰণ কৰা হয়:

পৰম্পৰাগত পদ্ধতি

মাটিৰ চাৰিসীমা বাঁহৰ নলেৰে জোখা হয়
দৈৰ্ঘ্য আৰু প্ৰস্থৰ পৰা কালি নিৰ্ণয় কৰা হয়
ফলাফল লেচা, কঠা, বিঘাত প্ৰকাশ কৰা হয়

চৰকাৰী পদ্ধতি

মেট্ৰিক পদ্ধতি অনুসৰি জোখা হয়
বৰ্গমিটাৰ বা হেক্টৰত প্ৰকাশ কৰা হয়
জমাবন্দীত এই পদ্ধতিতে ৰেকৰ্ড কৰা হয়

অনিয়মিত আকৃতিৰ মাটিৰ জোখ

চাৰিওফালৰ জোখ লোৱা হয়
গড় দৈৰ্ঘ্য আৰু প্ৰস্থ গণনা কৰা হয়
কালি = গড় দৈৰ্ঘ্য × গড় প্ৰস্থ

অনলাইন কেলকুলেটৰৰ ব্যৱস্থা

AiCalculator.in -ৰ মাটিৰ জোখ কেলকুলেটৰ অসমীয়া মাটিৰ জোখ-মাখৰ প্ৰক্ৰিয়াটো অতি সহজ আৰু সুবিধাজনক কৰি তুলিছে। এই কেলকুলেটৰটোৱে পৰম্পৰাগত আৰু আধুনিক দুয়োটা পদ্ধতিকে একেলগে সমন্বয় কৰিছে।

কেলকুলেটৰৰ বিশেষত্ব

সৰ্বাংগীন জোখাৰ সুবিধা:
আয়তাকাৰ, বৰ্গাকাৰ, ত্ৰিভুজাকাৰ আৰু অনিয়মিত চাৰিদিশীয়া মাটিৰ জোখ ল'ব পাৰি।
পৰম্পৰাগত একক (বিঘা-কঠা-লেচা) আৰু আন্তৰ্জাতিক একক (বৰ্গমিটাৰ-হেক্টৰ) দুয়োটাতে ফলাফল দেখুৱায়।

স্বয়ংক্ৰিয় ৰূপান্তৰক:
যিকোনো এককৰ পৰা অন্য এককলৈ অতি সঠিকভাৱে ৰূপান্তৰ কৰে।
৮ ধৰণৰ এককৰ মাজত ৰূপান্তৰ কৰিব পাৰি।

ব্যৱহাৰকাৰী বন্ধুত্বপূৰ্ণ ইণ্টাৰফেচ:
সম্পূৰ্ণ অসমীয়া ভাষাত উপলব্ধ।
মোবাইল আৰু ডেস্কটপ দুয়োটাতে সুচলভাবে চালনা কৰিব পাৰি।

বিশদ ফলাফল:
উদাহৰণ: ২ বিঘা ৩ কঠা ৫ লেচা ১২০ বৰ্গফুট।

কেলকুলেটৰৰ প্ৰয়োজনীয়তা

সম্পত্তি কিনা-বেচা: সঠিক জোখ জ্ঞাত হৈ লেনদেন কৰাত সহায় কৰে
কৃষি কাৰ্য: খেতিৰ বাবে মাটিৰ সঠিক পৰিমাণ নিৰ্ণয় কৰাত সহায়ক
ৰাজহ কাম: চৰকাৰী খতিয়ানৰ সৈতে তুলনা কৰাত সহায় কৰে
শৈক্ষিক উদ্দেশ্য: অসমীয়া মাটিৰ জোখৰ পদ্ধতি শিকিবলৈ সহায়ক সাধন

এই কেলকুলেটৰটোৱে অসমৰ প্ৰত্যেকজন নাগৰিকৰ বাবে মাটি সম্পৰ্কীয় যিকোনো গণনা অতি সহজ আৰু নিৰ্ভৰযোগ্য কৰি তুলিছে। ইয়াৰ সহায়ত আপুনি যিকোনো ঠাইত, যিকোনো সময়ত মাটিৰ জোখ-মাখ সম্পৰ্কীয় সকলো প্ৰকাৰৰ গণনা কৰিব পাৰে।

বাহ্যিক সংযোগ

মাটিৰ হিচাপ, Assamese Wikipedia
মাটিৰ হিচাপ কেনেকৈ কৰে? Aicalculator.in

তথ্য সূত্ৰ

শ্ৰেণী:জোখ-মাখ
৩ জুন

ঘটনাৱলী

১৮৪৪ - অন্তিম যোৰা উ'ক চৰাই (great auk) হত্যা কৰা হৈছিল
১৯১৫ - ইংৰাজ চৰকাৰে কবিগুৰু ৰবীন্দ্ৰনাথক ‘নাইট’ উপাধি প্ৰদান কৰে।

জন্ম

১৭২৩ - জিঅ'ভান্নি এণ্ট'নিঅ' স্কোপ'লি, অষ্ট্ৰিয়াৰ চিকিৎসক আৰু প্ৰকৃতিবিদ। (মৃত্যুঃ ১৭৮৮)
১৯২৬ - এলেন গিঞ্চবাৰ্গ, আমেৰিকাৰ বিট আন্দোলনৰ কবি।
১৯৩০ - জৰ্জ ফাৰ্নাণ্ডেজ, ভাৰতীয় শ্ৰমিক সঙ্ঘৰ সদস্য, ৰাজনীতিবিদ, সাংবাদিক আৰু কৃষিবিদ।
১৯৪০ - ইন্দিৰা জয়সিংহ, ভাৰতীয় অধিবক্তা তথা মানৱ অধিকাৰ আৰু লিংগসমতা কৰ্মী।
১৯৬৫ - সোণালী বসু, ভাৰতীয় চলচ্চিত্ৰ পৰিচালক, লেখক আৰু চলচ্চিত্ৰ প্ৰযোজক।
১৯৮৬ - ৰাফেল নাডাল, স্পেইনৰ বিখ্য়াত টেনিছ খেলুৱৈ।
১৯৯২ - মাৰিঅ' গ'টজে, জাৰ্মান ফুটবলাৰ, ২০১৪ চনৰ বিশ্বকাপ ফুটবল ফাইনেলৰ একমাত্ৰ গ'ল দাতা।
২০০১ - ৰিংকু ৰাজগুৰু, ভাৰতীয় অভিনেত্ৰী।

মৃত্যু

১৯২৪ - ফ্ৰান্‌জ কাফ্‌কা, জাৰ্মান ঔপন্যাসিক।
১৯৬৩ - নাজিম হিকমত, তুৰ্কি কবি আৰু লেখক। (জন্ম: ১৯০২)
১৯৭১ - উপেন্দ্ৰচন্দ্ৰ লেখাৰু, সাহিত্যিক, শিক্ষাবিদ, প্ৰবন্ধকাৰ আৰু অধ্যাপক আছিল।
১৯৯৪ - কিশিভাই পেটেল, ভাৰতীয় স্বাধীনতা সংগ্ৰামী আৰু এগৰাকী গান্ধীবাদী।
২০১৬ - বিশ্ব বিখ্যাত বক্সিং খেলুৱৈ মহম্মদ আলী (মাৰ্কিন যুক্তৰাষ্ট্ৰ)। (জন্ম: ১৯৪২)
২০২১ - ডঃ লক্ষ্মীনন্দন বৰা, কোভিদ-১৯ত আক্ৰান্ত হৈ পৰলোক প্ৰাপ্তি, অসমীয়া সাহিত্যিক, সাহিত্য সভাৰ প্ৰাক্তন সভাপতি, ১৯৮৮ চনত 'পাতাল ভৈৰৱী' গ্ৰন্থৰ বাবে সাহিত্য অকাডেমি বঁটা লাভ আৰু ২০১৫ চনৰ ২৬ জানুৱাৰীৰ দিনা পদ্মশ্ৰী বঁটাৰে সন্মানিত কৰা হৈছিল।

দিৱস

বিশ্ব চাইকেল দিৱস

বাহ্যিক সংযোগ

বিবিচি:এই দিনত

তথ্য সংগ্ৰহ
সুবাহু

সুবাহু ( , ) ৰামায়ণত বৰ্ণিত এটা ৰাক্ষস চৰিত্ৰ আছিল। তেওঁ আৰু তেওঁৰ মাক তাড়কাই জংঘলৰ মুনিসকলক, বিশেষকৈ বিশ্বামিত্ৰৰ যজ্ঞ স্থলীত, মাংস আৰু তেজ ছটিয়াই তেওঁলোকৰ যজ্ঞত ব্যাঘাত জন্মাই হাৰাশাস্তি কৰাত অপৰিসীম আনন্দ লাভ কৰিছিল।

বিশ্বামিত্ৰই এই অত্যাচাৰৰ পৰা পৰিত্ৰাণ পাবলৈ সহায়ৰ বাবে দশৰথৰ কাষ চাপিছিল। দশৰথে প্ৰথমে এই কথাত ৰামক বিশ্বামিত্ৰ মুনিৰ সৈতে পঠিয়াবলৈ ভয় কৰিছিল যদিও মুনিৰ ক্ৰোধত তেওঁ ৰামৰ লগতে লক্ষ্মণকো ঋষি আৰু তেওঁলোকৰ যজ্ঞৰ জুই উভয়কে সুৰক্ষিত কৰিবলৈ বিশ্বমিত্ৰৰ সৈতে অৰণ্যলৈ পঠিয়াইছিল। যেতিয়া সুবাহু আৰু মাৰিচে পুনৰ ঋষিৰ যজ্ঞত মাংস আৰু তেজ বৰ্ষণৰ চেষ্টা কৰাত সুবাহুক ৰামে হত্যা কৰে আৰু মাৰিচ লংকালৈ পলায় যায়।

তথ্যসূত্ৰ

শ্ৰেণী:অসুৰ
শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
আজমেৰী হক বাঁধন

আজমেৰী হক বাঁধন (জন্ম: ২৮ অক্টোবৰ ১৯৮৩) এগৰাকী বাংলাদেশী অভিনেত্ৰী। তেওঁ বাংলাদেশৰ চলচ্চিত্ৰত অভিনয় কৰাৰ উপৰিও ভাৰতীয় চলচ্চিত্ৰতো অভিনয় কৰে। ২০০৬ চনত লাক্স চেনেল আই ছুপাৰষ্টাৰত ২য় ৰানাৰ্ছ আপ হোৱাৰ পিছত তেওঁ এগৰাকী মডেলৰূপে সকলোৰে নজৰলৈ আহে। পিছলৈ ২০১০ চনত, তেওঁ অভিনেতা ইলিয়াছ কাঞ্চন আৰু অভিনেত্ৰী চম্পাৰ সৈতে নিঝুম অৰণ্যে নামৰ ছবি এখনত অভিনয়েৰে চলচ্চিত্ৰত অভিষেক ঘটায়। তেওঁ টেলিভিছন ধাৰাবাহিকতো অভিনয় কৰে।

৭৪ সংখ্যক কান চলচ্চিত্ৰ মহোৎসৱৰ "আন চাৰ্টেইন ৰিগাৰ্ড" শিতানত আনুষ্ঠানিকভাৱে নিৰ্বাচিত প্ৰথমখন বাংলাদেশী ছবি ৰেহানা মৰিয়ম নূৰ (২০২১)ত অভিনয়েৰে বাঁধনে সফলতা লাভ কৰে। এই ছবিখনৰ বাবে তেওঁ শ্ৰেষ্ঠ অভিনেত্ৰীৰ বাংলাদেশ ৰাষ্ট্ৰীয় চলচ্চিত্ৰ বঁটা, "শ্ৰেষ্ঠ অভিনেত্ৰী" শিতানত চতুৰ্দশ এছিয়া পেচিফিক স্ক্ৰীণ বঁটা (APSA) আৰু নৱ প্ৰতিভা শাখাত হংকং এছিয়ান চলচ্চিত্ৰ মহোৎসৱৰ বঁটা লাভ কৰে।

প্ৰাৰম্ভিক জীৱন আৰু শিক্ষা

১৯৮৩ চনৰ ২৮ অক্টোবৰ তাৰিখে বাংলাদেশৰ ঢাকাত আজমেৰী হক বাঁধনে জন্মগ্ৰহণ কৰিছিল। তেওঁৰ পূৰ্বপুৰুষসকল মূলতঃ মুন্সীগঞ্জৰ বাসিন্দা আছিল। ছয়টা পাগলা, শুভ বিবাহ, চাঁদ ফুল অমাবস্যা, ৰং আৰু হিবিজিবি নাথিং আদি নাট্য ধাৰাবাহিকত অভিনয় কৰাৰ বাবেও তেওঁ সুপৰিচিত। এগৰাকী দন্ত চিকিৎসক হিচাপেও তেওঁ সুপৰিচিত। বৰ্তমান তেওঁক টেলিভিছন ধাৰাবাহিকসমূহতেই বেছিকৈ দেখা যায়। ভাৰতীয় প্ৰখ্যাত অভিনয় শিল্পী তবু আৰু আলী ফজলৰ সৈতে, বিশাল ভাৰদ্বাজৰ ছবি খুফিয়াত এক বিশিষ্ট চৰিত্ৰত অভিনয়েৰে তেওঁ বলীউডতো আত্মপ্ৰকাশ কৰে।

ব্যক্তিগত জীৱন

বাঁধন এগৰাকী ১৩ বছৰীয়া কন্যা সন্তানৰ মাতৃ। তেওঁৰ কন্যাৰ নাম মিচেল আমানী ছায়েৰা। ২০১৮ চনত, ঢাকাৰ দ্বাদশ জিলা আৰু অধিবেশন আদালতৰ সহকাৰী ন্যায়াধীশে দিয়া ৰায়দান অনুসৰি, বাঁধনে ছায়েৰাৰ অভিভাৱকত্ব লাভ কৰিছিল।

সক্ৰিয়তা

মহিলাৰ অধিকাৰ আৰু মানসিক স্বাস্থ্য সম্পৰ্কীয় বিষয়সমূহকে ধৰি বিভিন্ন সামাজিক কাম-কাজৰ সৈতে বাঁধন জড়িত। ব্ৰিটিছ কাউন্সিলৰ উদ্যোগত অনুষ্ঠিত হোৱা ৱাউ ফেষ্টিভেলত তেওঁ নাৰীৰ অধিকাৰ আৰু সামাজিক পৰিৱৰ্তনৰ বিষয়ে গুৰুত্বপূৰ্ণ বক্তব্য আগবঢ়াইছিল। ৰাষ্ট্ৰসংঘৰ মহিলাৰ সামাজিক কাম-কাজৰ অংশ হিচাপে তেওঁ বৈবাহিক ধৰ্ষণৰ বিৰুদ্ধে মাত মাতিছিল।

চলচ্চিত্ৰপুঞ্জী

চলচ্চিত্ৰ

+
বৰ্ষ
চলচ্চিত্ৰ
চৰিত্ৰ
টোকা

২০১০
নিঝুম অৰণ্যে
নীলা
অভিষেক চলচ্চিত্ৰ

২০২১
ৰেহানা মৰিয়ম নূৰ
ৰেহানা মৰিয়ম নূৰ

২০২৩
খুফিয়া
হিনা ৰহমান ওৰফে "অক্টোপাছ"
অভিষেক হিন্দী চলচ্চিত্ৰ

ৱেব ধাৰাবাহিক

+
বৰ্ষ
শিৰোনাম
চৰিত্ৰ
প্লেটফৰ্ম
টোকা
২০২১
ৰবীন্দ‌্ৰনাথ এখানে কখনো খেতে আসেননি
মুস্কান জুবেৰী
হইচই

২০২২
গুটি
সুলতানা
চৰকি

টিভি শ্ব’ আৰু নাটক

মেঘে ঢাকা শহৰ
ছয়টা পাগলা
শুভ বিবাহ
ভালোবাসা কাৰে কয়

চলচ্চিত্ৰ জুৰীৰ কাৰ্য্যকলাপ

জুৰী সদস্য, আই এম টুম’ৰ’ চলচ্চিত্ৰ মহোৎসৱ, ব্ৰাছেলছ
জুৰী সদস্য, এছিয়ান চলচ্চিত্ৰ প্ৰতিযোগিতা, ১৫ তম বেংগালুৰু আন্তঃৰাষ্ট্ৰীয় চলচ্চিত্ৰ মহোৎসৱ, ভাৰত

বঁটা

বৰ্ষ বঁটা শিতান কৰ‌্ম ফলাফল
২০২১হইচই বঁটা অসাধাৰণ নৱাগতা অভিনেত্ৰী ৰবীন্দ‌্ৰনাথ এখানে কখনো খেতে আসেননি
এছিয়া পেচিফিক স্ক্ৰীণ বঁটা শ্ৰেষ্ঠ অভিনয় (অভিনেত্ৰী) ৰেহানা মৰিয়ম নূৰ
বাংলাদেশৰ ৪৫তম ৰাষ্ট্ৰীয় চলচ্চিত্ৰ বঁটা শ্ৰেষ্ঠ অভিনেত্ৰী
ৰেহানা মৰিয়ম নূৰ
২০২২
৩৭তম চিনেমা জোভে ভেলেন্সিয়া (স্পেইন) শ্ৰেষ্ঠ অভিনেত্ৰী ৰেহানা মৰিয়ম নূৰ
২০২৪
মেৰিল-প্ৰথম আলো বঁটা ২০২৩
শ্ৰেষ্ঠ অভিনেত্ৰী
গুটি

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ অভিনেত্ৰী
শ্ৰেণী:বঙালী অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:এছিয়া পেচিফিক স্ক্ৰীণ বঁটা বিজয়ী
শ্ৰেণী:বঙালী চলচ্চিত্ৰৰ অভিনেত্ৰী
বাংলা ভাষাৰ ভাৰতীয় টেলিভিছন চেনেলৰ তালিকা

তলত ভাৰতৰ বাংলা ভাষাৰ ভাৰতীয় টেলিভিছন চেনেলৰ তালিকা দিয়া হ'ল।

বিনোদন

ডিডি বাংলা
আকাশ আট
কালাৰ্চ বাংলা
ৰূপসী বাংলা
ছনি আট
ষ্টাৰ জলসা
ষ্টাৰ জলসা এইচডি
জি বাংলা
জি বাংলা এইচডি
ছান বাংলা

সংবাদ

২৪ ঘণ্টা
এবিপি আনন্দ
টিভি নাইন বাংলা
চেনেল টেন
চেনেল দিনৰাত
হাই নিউজ
ওঙ্কাৰ অনলি ট্ৰুথ
কলকাতা টিভি
নিউজ টাইম
আমাৰ বাংলা
তাৰা নিউজ
আনন্দ বাৰ্তা
নিউজ ভেনগাৰ্ড
আৰ প্লাছ

চলচ্চিত্ৰ

জলসা মুভিজ
জি বাংলা চিনেমা
খুশবু বাংলা
কালাৰ্চ বাংলা চিনেমা

কিডস

নিকেলোডিয়ন বাংলা
ছনি ইয়েই বাংলা
ৰঙীন টিভি

সঙ্গীত

সঙ্গীত বাংলা
তাৰা মিউজিক
মিউজিক এফ ফাটাফাটি
ধুম মিউজিক
বাংলা টকিজ

তথ্যসূত্ৰ

শ্ৰেণী: টেলিভিছন চেনেল
শ্ৰেণী:তালিকাসমূহ
চাইৰীনী (শ্ৰুতিকথা)

চাইৰীনী (/saɪˈriːni/, sy-REE-nee) বা /kaɪˈriːni/, ky-REE-nee; ইংৰাজী: Cyrene) শব্দটো উত্তৰ আফ্ৰিকাৰ পূৱ লিবিয়াৰ গ্ৰীক উপনিবেশ চাইৰিনৰ ব্যুৎপত্তি বুলি গণ্য কৰা হয়। গ্ৰীক পৌৰাণিক কাহিনী অনুসৰি তেওঁ এগৰাকী থেছালিয়ান ৰাজকুমাৰী৷ তেওঁৰ সন্মানত এপ'ল' দেৱতাই প্ৰতিষ্ঠা আৰু নামকৰণ কৰা চাইৰিনৰ তেওঁ ৰাণী হৈছিল। থেৰাৰ পৰা লোকে বসতি স্থাপন কৰা এই চহৰখনৰ কাহিনীটো সম্পূৰ্ণৰূপে প্ৰমাণবিহীন।

পৰিয়াল

পিণ্ডাৰৰ নৱম পাইথিয়ান অডত (ninth Pythian ode) লিপিবদ্ধ কৰা তথ্য অনুসৰি চাইৰীনী আছিল লেপিথৰ ৰজা হাইপচিয়াছ আৰু নাইয়াড ক্লিডানোপৰ কন্যা। এপলনিয়াছ ৰোডিয়াছৰ মতে তেওঁৰ লাৰিছা নামৰ এগৰাকী ভগ্নীও আছিল। চাইৰীনীৰ অন্য ভগ্নীসকল হৈছে থেমিষ্টো, আলকায়া

এপ’ল’ দেৱতাৰ ঔৰসত তেওঁ এৰিষ্টিয়াছ আৰু ইডমনক জন্ম দিছিল। এৰিষ্টিয়াছ পশুপালন, মৌপালন আৰু পনীৰ উৎপাদনৰ দেৱতা হৈ পৰিছিল। ইডমন এজন বিখ্যাত শিল্পী হৈছিল। এপলনিয়াছ ৰোডিয়াছৰ মতে যে দম্পতীহালৰ আন এজন পুত্ৰও আছিল যাৰ নাম আছিল অটুকাচ।

কিংবদন্তি

চাইৰীনী আছিল থেছালিয়ান ৰাজকুমাৰী, হাইপচিয়াছৰ কন্যা। তেওঁ আৰ্টিমিচ দেৱীৰ সংগী আছিল, আৰ্টিমিচে তেওঁক দুটা চিকাৰী উপহাৰ দিছিল।

এবাৰ এটা সিংহই তেওঁৰ পিতৃৰ ভেড়াবোৰক আক্ৰমণ কৰিছিল, তেতিয়া তেওঁ সিংহটোৰ লগত মল্লযুঁজ কৰিছিল আৰু সেই সিংহটোক হত্যা কৰিছিল। সেই সময়ত তাত উপস্থিত থকা এপ'ল' দেৱতাই তেওঁৰ সাহস আৰু দক্ষতাত মোহিত হৈ প্ৰেমত পৰিল আৰু তেওঁক বিয়া পতাৰ কথা ভাবিলে৷ তেওঁ চিৰনৰ (Chiron, মুখ্য পুৰোহিত) পৰামৰ্শ আৰু অনুমোদন লৈ তেওঁক উত্তৰ আফ্ৰিকালৈ লৈ যায়। এপ'ল' দেৱতাই তালৈ নি তেওঁক এখন উৰ্বৰ আৰু চহকী ভূমিৰ ৰাণী পাতিলে আৰু পিছত এপ'ল'ৰ পত্নী এফ্ৰোডাইটিয়ে দুয়োকে আদৰি লৈছিল।

তথ্য সংগ্ৰহ

শ্ৰেণী:গ্ৰীক কিংবদন্তি
ৰিংকু ৰাজগুৰু

প্ৰেৰণা “ৰিংকু” মহাদেৱ ৰাজগুৰু (; জন্ম: ৩ জুন ২০০১) হৈছে এগৰাকী ভাৰতীয় অভিনেত্ৰী। তেখেতে বিশেষকৈ মাৰাঠী ভাষাৰ ছবিত অভিনয় কৰিছে। ছেইৰট নামৰ ছবিখনত আগবঢ়োৱা প্ৰদৰ্শনৰ বাবে তেখেত পৰিচিত।

সংক্ষিপ্ত কৰ্মজীৱন

২০০১ চনৰ ৩ জুনত মহাৰাষ্ট্ৰৰ অকলুজ নগৰত ৰাজগুৰুৰ জন্ম হয়৷ তেখেতৰ পিতৃৰ নাম মহাদেৱ ৰাজগুৰু৷

২০১৩ চনত ৰিংকুৱে ছেইৰট নামৰ মাৰাঠী ছবিখনৰ পৰিচালক নাগৰাজ মঞ্জুলেক লগ পায়৷ নাগৰাজে ৰিংকুক চৰিত্ৰটোৰ বাবে অডিশ্যন দিবলৈ কয়৷ ছবিখনত আগবঢ়োৱা প্ৰদৰ্শনৰ বাবে ৬৩সংখ্যক ৰাষ্ট্ৰীয় চলচ্চিত্ৰ বঁটা অনুষ্ঠানত অভিনেত্ৰীগৰাকীয়ে "বিশেষ উল্লেখ"ৰ বঁটা লাভ কৰে৷

ছেইৰটৰ কানাড়া সংস্কৰণটো হৈছে মানাছু মালিগে৷ এইখন ছবিত ৰিংকুৱে চৰিত্ৰটো পুনৰ্নিমাণ কৰে৷

বলিউডত ৰিংকুৰ অভিষেক ঘটে ২০১৯ চনত৷ ছবিখনৰ নাম আছিল ঝুণ্ড৷

অভিনেত্ৰী লাৰা দত্তৰ সৈতে ৰিংকু ৰাজগুৰুৱে হতষ্টাৰৰ একছন-কমেডি ছিৰিজ "হাণ্ড্ৰেড"ত অভিনয় কৰে৷ ছিৰিজটো ২০২০ চনৰ ২৫ এপ্ৰিলত মুক্তি হয়৷

চলচ্চিত্ৰপুঞ্জী

বৰ্ষ চলচ্চিত্ৰ চৰিত্ৰ ভাষা টোকা
Ref.
২০১৬
ছেইৰট
আৰ্চি / অৰ্চনা পাটিল
মাৰাঠী
মাৰাঠী ছবিত অভিষেক

২০১৭
মানাছু মালিগে
ছানভি
কানাড়া
কানাড়া ছবিত অভিষেক

২০১৯
কাগাৰ
ৰাণী
মাৰাঠী

২০২০
মেকআপ

মাৰাঠী

২০২০
আনপ'জড
প্ৰিয়ংকা
হিন্দী
চুটি ছবি

দূৰদৰ্শন

{| class="wikitable sortable"
-
! বৰ্ষ !! ছিৰিজ !! চৰিত্ৰ !! নেটৱৰ্ক
!Ref.
-
২০২০ | হাণ্ড্ৰেড | নেত্ৰা পাটিল | হটষ্টাৰ
মহাৰাষ্ট্ৰচা ফেভাৰিট ক'ন ২০১৭- শ্ৰেষ্ঠ অভিনেত্ৰী (ছেইৰট)
বৰ্ষটোৰ লোকমত মহাৰাষ্ট্ৰীয়ান, ২০১৭-শ্ৰেষ্ঠ অভিনেত্ৰী

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মাৰাঠী ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ৰাষ্ট্ৰীয় চলচ্চিত্ৰ বঁটা- জুৰীৰ বিশেষ উল্লেখ